b"\n_START_ARTICLE_\nCarmelo\n_START_SECTION_\nHist\xc3\xb2ria\n_START_PARAGRAPH_\nLa ciutat va ser fundada per Jos\xc3\xa9 Gervasio Artigas el 12 de febrer de 1816. \xc3\x89s l'\xc3\xbanica ciutat fundada pel cabdill uruguai\xc3\xa0. La hist\xc3\xb2ria diu que potser des de 1758 va existir el poblat de Las V\xc3\xadboras, compost d'una capella i de diversos ranxos en un entorn de quatre quadres. Artigas des de la vila de Purificaci\xc3\xb3n, va decretar llavors el trasllat del poble cap a la desembocadura del rierol de las Vacas. En principi es va con\xc3\xa8ixer com a Pueblo Carmelo, fins al seu nom actual: Carmelo. Segons la hist\xc3\xb2ria, no existeix document del perqu\xc3\xa8 del seu nom, encara que la devoci\xc3\xb3 per la Mare de D\xc3\xa9u del Carme pot explicar el motiu.\n_START_SECTION_\nTurisme\n_START_PARAGRAPH_\nCarmelo t\xc3\xa9 un pont giratori, que constitu\xc3\xafx un dels seus punts tur\xc3\xadstics. Va ser inaugurat l'1 de maig de 1912. \xc3\x89s mogut a tracci\xc3\xb3 humana i la seva construcci\xc3\xb3 el va transformar en el primer d'aquest tipus en tot el pa\xc3\xads. Altres punts tur\xc3\xadstics s\xc3\xb3n la Rambla de los Constituyentes i el balneari Zagarzaz\xc3\xba, entre d'altres. Altres atractius de la ciutat i la zona el constitu\xc3\xafxen els seus vins. Els vins m\xc3\xa9s caracter\xc3\xadstics de la zona s\xc3\xb3n els de la varietat tannat.\n_START_SECTION_\nInfraestructura\n_START_PARAGRAPH_\nCarmelo compta amb un aeroport regional propi, l'Aeroport de Carmelo.\n_START_SECTION_\nGovern\n_START_PARAGRAPH_\nL'alcalde de Carmelo \xc3\xa9s Alejandro Brusco."